The Polyphonic Spree

The Polyphonic Spree היא להקה אמריקנית שנוסדה בשנת 2000 בדאלאס, טקסס. הלהקה מורכבת מכ-23 נגנים וזמרים ומשייכת את עצמה לז'אנר "רוק סימפוני מקהלתי". מספר הנגנים משתנה (עקב הקושי לנהל מסע הופעות עם מספר נגנים גדול) אך לרוב ניתן למצוא בה מקהלה בת 10 אנשים, שני קלידנים, מתופף, בסיסט, חלילן, גיטריסט, חצוצרן, כנרת/ויולן, ונגנים על טרומבון, כלי הקשה, נבל, קרן צרפתית, טרמין ואפקטים אלקטרוניים. את הלהקה מנהיג טים דלאוטר, המתפקד כמנהל מוזיקלי, סולן ראשי, גיטריסט, וקלידן. שלושה מחברי הלהקה, טים דלאוטר, מארק פירו ובריאן וייקלנד, היו חברים בלהקת Tripping Daisy בטרם מות הגיטריסט ווס ברגרן ב-1999. הלהקה התפרקה ודלאוטר פנה לנהל חנות תקליטים בדאלאס, טקסס. בשנת 2000, השלושה נתבקשו ליצור אלבום לכבוד הלהקה Grandaddy. במקום לאחד את Tripping Daisy, החליטו השלושה ללכת עם רעיונו של דלאוטר וליצור להקת רוק סימפוני, שתכלול מקהלה. דלאוטר הושפע בילדותו מסאני ומלהקות ניסיוניות כמו Electric Light Orchestra וכן מלהקת הכנסייה המקומית. דלאוטר קרא למגוון רחב של מוזיקאים להצטרף למיזם, ובמהרה החלה להיווצר להקה שמנתה 13 חברים. הלהקה המשיכה לגדול לגודלה הנוכחי (23 נגנים) וזכתה לביקורות חיוביות. הנוכחות הדומיננטית של הלהקה על הבמה הצליחה לקנות לה קהל מעריצים נלהב. ב-2002 הוציאה הלהקה את אלבומה הראשון, The Beginning Stages Of..., בעקבות הביקוש הרב. בהופעותיהם עטו חברי הלהקה גלימות לבנות שייצגו טוהר ושמחה, דבר שבהתאם עם המוזיקה שיצרו גרם לרבים לחשוב שמדובר בכת. מאוחר יותר הם לבשו גם גלימות צבעוניות. הלהקה הצליחה מאוד בבריטניה והוזמנה על ידי דייוויד בואי להופיע בפסטיבל Meltdown ב-2002. ב-2003 שירם "Light and Day / Reach For the Sun" הושמע בקמפיין פרסום של פולקסווגן ואייפוד, וכן במשדרים נוספים בטלוויזיה. הלהקה גם הוזמנה להיות מופע החימום של דייוויד בואי במסע ההופעות "Reality Tour". ב-2004 עברה הלהקה לחברת ההקלטות Holywood Records והוציאה את אלבומה השני Together Were Heavy, שכלל את הלהיט Hold Me Now. הלהקה הופיעה בסדרות סקראבס ולאס וגאס, וכן סיפקה את חלק מפסקול הסרט שמש נצחית בראש צלול. בסוף אותה שנה, הופיעה הלהקה בקונצרט בחלוקת פרס נובל לשלום לואנגרי מאטאיי. ב-2007 יצא אלבום האולפן השלישי של הלהקה, The Fragile Army, והלהקה עברה ללבוש מדים צבאיים במקום חלוקים לבנים. בסתיו 2007, השתתפה הלהקה בקמפיין של אדידס, במהלכו כתבה את השיר "H-O-O-P-S Yes!" למועדון הכדורגל של דאלאס. הלהקה ממשיכה להרוויח משימוש בשיריהם בפרסומות שונות (בעיקר בבריטניה). The Beginning Stages Of...(2002) Together Were Heavy (2004) The Fragile Army (2007) Live From Austin, TX (2007) Soldier Girl (2002) Light & Day (2002) Wait (2006) טים דלאוטר ג'סיקה ג'ורדן אפוטסלה וילסון קירסטין הארדין ג'ניפר קליי ג'ולי דויל אליזבת בראון דניאל האפמן - גיטרה קורי הלמס - גיטרה מארק פירו - גיטרת בס בריאן וייקלנד - תופים אוון היסיי - אורגן, סינתיסייזר ניק גרוש - פסנתר מאט בריקר - חצוצרה ג'יי ג'נינגס - חצוצרה אודרי איסלי - חליל, פיקולו זאק גיפל - טרומבון תמרה קובל - כינור ריק נלסון - כינור, ויולה באפי ג'ייקובס - צ'לו קית' הנדריקס - כלי הקשה ריקי רסורה - נבל מדיה וקבצים בנושא The Polyphonic Spree בוויקישיתוף אתר האינטרנט הרשמי של The Polyphonic Spree (באנגלית) The Polyphonic Spree, ברשת החברתית פייסבוק The Polyphonic Spree, ברשת החברתית אקס (טוויטר) The Polyphonic Spree, ברשת החברתית אינסטגרם The Polyphonic Spree, במסד הנתונים הקולנועיים IMDb (באנגלית) The Polyphonic Spree, באתר אפל מיוזיק (באנגלית) The Polyphonic Spree, באתר ספוטיפיי The Polyphonic Spree, באתר Last.fm (באנגלית) The Polyphonic Spree, באתר AllMusic (באנגלית) The Polyphonic Spree, באתר MusicBrainz (באנגלית) The Polyphonic Spree, באתר דיזר The Polyphonic Spree, באתר Discogs (באנגלית) The Polyphonic Spree, באתר Songkick (באנגלית) The Polyphonic Spree, באתר Genius The Polyphonic Spree, באתר SecondHandSongs The Polyphonic Spree, באתר בנדקמפ The Polyphonic Spree, באתר בילבורד (באנגלית) האתר הרשמי של The Beginning Stages Of... האתר הרשמי של Together We're Heavy בלוג האלבום The Fragile Army משחק פלאש של הלהקה ספריקיפדיה, אנציקלופדיה בנושא